62021CJ0544_INF
Решение на Съда (девети състав) от 27 октомври 2022 г. —Stadt Mainz
(Дело C‑544/21) (
1
)
„Преюдициално запитване — Свободно предоставяне на услуги — Директива 2006/123/ЕО — Член 15, параграф 1, параграф 2, буква ж) и параграф 3 — Услуги на вътрешния пазар — Възнаграждения на архитекти и инженери — Задължителни минимални тарифи — Директен ефект на разпоредбите на правото на Съюза и евентуална неприложимост на националната правна уредба“
1.
Свобода на установяване — Свободно предоставяне на услуги — Услуги на вътрешния пазар — Директива 2006/123 — Приложно поле ratione temporis — Договор, сключен преди влизането в сила на Директивата и изчерпил всичките си последици преди крайния срок за транспонирането ѝ — Изключване
(член 44, параграф 1 и член 45 от Директива 2006/123 на Европейския парламент и на Съвета)
(вж. т. 19, 20, 23, 24 и диспозитива)
2.
Преюдициални въпроси — Допустимост — Граници — Хипотетични въпроси, поставени при условия, изключващи ползата от отговор — Въпрос, повдигнат по повод на спор, чиито аспекти са свързани само с една държава членка — Национална правна уредба относно възнагражденията на архитекти и инженери — Установени в съответната държава членка страни и извършени на нейна територия услуги — Недопустимост
(членове 49 и 267 ДФЕС)
(вж. т. 26—29 и 31—33)
Диспозитив
Директива 2006/123/ЕО на Европейския парламент и на Съвета от 12 декември 2006 година относно услугите на вътрешния пазар не се прилага към положение, при което договорът е сключен преди влизането в сила на тази директива и този договор е изчерпал всичките си последици преди изтичане на крайния срок за транспониране на тази директива.
(
1
)	ОВ C 2, 3.1.2022 г.